google/wiki40b huggingface dataset:
बनारसीदास (कवि)

बनारसीदास (जन्म - जौनपुर 1586 - 1643) कवि थे। वे मूलत: एक श्रीमल जैन व्यापारी थे। वे अपनी काव्यात्मक आत्मकथा अर्धकथानक के लिये जाने जाते हैं। यह आत्मकथा ब्रजभाषा में है। यह किसी भारतीय भाषा में लिखी हुई प्रथम आत्मकथा है। जिस समय उन्होंने यह रचना की, उनकी आयु ५५ वर्ष थी। (जैन परम्परा में जीवन ११० वर्ष का माना जाता है, इसलिए आत्मकथा को अर्धकथानक कहा गया।)
राइबोसोम

राइबोसोम सजीव कोशिका के कोशिका द्रव में स्थित बहुत ही सूक्ष्म कण हैं, जिनकी प्रोटीनों के संश्लेषण में महत्त्वपूर्ण भूमिका है। ये आनुवांशिक पदार्थों (डीएनए या आरएनए) के संकेतों को प्रोटीन शृंखला में परिवर्तित करते हैं। ये एण्डोप्लाज्मिक रेटिकुलम के ऊपरी सतह पर पाये जाते हैं, इसके अलावा ये माइटोकाण्ड्रिया तथा क्लोरोप्लास्ट में भी पाये जाते हैं। राइबोसोम एक संदेशधारक राईबोस न्यूक्लिक अम्ल (एमआरएनए) के साथ जुड़े रहता है जिसमें किसी विशेष प्रोटीन के निर्माण के लिए आवश्यक अमीनो अम्ल को सही क्रमानुसार लगाने का संदेश रहता है। अमीनो अम्ल संदेशवाहक आरएनए अणुओं के साथ संलग्न रहते हैं। इस प्रकार राइबोसोम प्रोटीन के संश्लेषण में तो सहायता करता ही है लिपिड के उपापचयी क्रियाओं में भी सहायता करता है।
राइबोसोम की खोज १९५० के दशक में रोमानिया के जीववैज्ञानिक जॉर्ज पेलेड ने की थी। उन्होंने इस खोज के लिए इलैक्ट्रॉन सूक्ष्मदर्शी का प्रयोग किया था जिसके लिए उन्हें नोबेल पुरस्कार से सम्मानित किया गया था। राइबोसोम नाम १९५८ में वैज्ञानिक रिचर्ड बी. रॉबर्ट्स ने प्रस्तावित किया था। राइबोसोम और उसके सहयोगी अणु २०वीं शताब्दी के मध्य से जीवविज्ञान के क्षेत्र में अपनी पहचान बनाए हुए हैं। उन पर काफी शोध और अनुसंधान भी प्रगति पर हैं। राइबोसोम की दो उप-इकाइयां होती हैं जो एकसाथ मिलकर प्रोटीन के निर्माण में कार्यरत रहती हैं। इन दोनों उप-इकाईयों का आकार एवं गठन प्रोकैरियोटिक एवं यूकैरियोटिक कोशिकाओं में भिन्न-भिन्न होता है। ७ अक्टूबर, २००९ को भारतीय मूल के वैज्ञानिक वेंकटरमन रामकृष्णन को रसायन विज्ञान के क्षेत्र में नोबेल पुरस्कार से सम्मानित किया गया था। उन्हें राइबोसोम की कार्यप्रणाली व संरचना के उत्कृष्ट अध्ययन के लिए यह पुरस्कार संयुक्त रूप से दिया गया। उनके इस शोध-कार्य से कारगर प्रतिजैविकों को विकसित करने में मदद मिलेगी। इसराइली महिला वैज्ञानिक अदा योनोथ और अमरीका के थॉमस स्टीज़ को भी संयुक्त रूप से इस सम्मान के लिए चुना गया।
तुर्की में धर्म

तुर्की में आधिकारिक सूत्रों से प्राप्त जानकारी के अनुसार 99.8% जनसंख्या के साथ इस्लाम देश का सबसे बड़ा धर्म है। इस अनुमानित संख्या में वे सभी लोग मुसलमान घोषित किए गए हैं जिनके माता पिता किसी भी मान्यता-प्राप्त धर्म सम्बंधित नहीं हैं।  इस प्रक्रिया के स्वरूप के अनुसार आधिकारिक मुसलमानों में वे सभी लोग शामिल हैं जिनका कोई धर्म नहीं है; ईसाई/यहूदी हैं जिन्होंने इस्लाम के बजाय किसी अन्य धर्म को अपनाया; इसमें ऐसे लोग भी हैं जिन्होंने माता-पिता से हटकर कोई और धर्म अपनाया मगर व्यक्तिगत रिकॉर्ड के परिवर्तन का आवेदन नहीं दिया। वर्तमान रूप से राज्य के रिकॉर्ड व्यक्तिगत रिकॉर्ड के किसी ऐसे परिवर्तन को स्वीकार नहीं करते जिसमें इस्लाम, ईसाई धर्म या यहूदी धर्म का वर्णन न हो, और इनमें से अन्तिम दो की स्वीकृति के लिए किसी गिरजाघर या यहूदी प्रार्थना स्थल से मान्यता के दस्तावेज़ का जोड़ना आवश्यक है। 2016 में इस्लाम तुर्की का सबसे बड़ा धर्म पाया गया था, जिसकी जनसंख्या 98.3% थी जबकि ईसाई धर्म के मानने वाले 0.2% थे।

इस्लाम

तुर्की में आधिकारिक सूत्रों से प्राप्त जानकारी के अनुसार 99.8% जनसंख्या के साथ इस्लाम देश का सबसे बड़ा धर्म है। अनुयायियों में से 70% से अधिक इस्लाम की सुन्नी शाखा से जुड़े हैं, जिनमें से अधिकांश हनफ़ी फ़िक़ह के मार्ग पर चलते हैं। 20% जनसंख्या अलवी मान्यता से जुड़े हैं, जिसके अधिकतर अनुयायी शिया इस्लाम के ही एक भाग के रूप में देखते हैं; उनमें से कुछ लोग इसे अन्य स्रोत से सम्बंधित मानते हैं। अलवियों की ही तरह एक बेकताशी समुदाय है जो तुर्की के विचित्र सूफ़ीमत से जुड़ा है, हालांकि अनुयायी बलकान उपद्वीप में भी मौजूद हैं। देश के आठ ज़िलों में अहमदिया मुस्लिम समुदाय के लोग भी मौजूद हैं।

अन्य धर्म

तुर्की के यहूदी धर्म और ईसाई धर्म के कई महत्वपूर्ण स्थान हैं, जो पुनर्जागरण स्थानों में शामिल हैं। चौथी शताब्दी के बाद से इस्तांबुल  (कॉन्स्टेंटिनोपल) के सार्वभौमिक पितृसत्ता रही है, जो चौदह पूर्वी रूढ़िवादी चर्चों में से एक है। 1461 से कॉन्स्टेंटिनोपल के अर्मेनियाई पितृसत्ता ने कमान संभाली है। पितृसत्ता की स्थापना के बाद से 84 व्यक्तिगत कुलपति हैं। कॉन्सटैंटिनोपल के पहले अर्मेनियाई कुलपति हावोकिम प्रथम थे जिन्होंने 1461 से 1478 तक शासन किया था। सुल्तान मेहमद द्वितीय ने 1453 में कॉन्स्टेंटिनोपल के पतन के आठ साल बाद 1461 में पितृसत्ता की स्थापना की अनुमति दी थी।

अधर्म

तुर्की में अधर्म तुर्कों के बीच असामान्य है क्योंकि इस्लाम मुख्य विश्वास है। लेकिन रिकॉर्ड शुरू होने के बाद से हर साल बढ़ गया है। तुर्की में नास्तिकों या अज्ञेयवादियों की संख्या का सटीक आकलन करना मुश्किल है, क्योंकि उन्हें आधिकारिक तौर पर देश की जनगणना में मुसलमान गिना जाता है। हाल के चुनावों से पता चलता है कि 2013 में 4.5 मिलियन लोग अधर्मी थे।
गोल्डन ब्रिज

गोल्डन ब्रिज पश्चिमी भारत के गुजरात राज्य में अंकलेश्वर को भरूच से जोड़ता है। यह 1881 में ब्रिटिशों द्वारा बनाया गया था, जिन्हें बम्बई (अब मुंबई कहा जाता है) में व्यापार और प्रशासन के अधिकारियों के लिए बेहतर पहुंच बनाने के लिए नर्मदा नदी के पार एक पुल की जरूरत थी। ब्रिज को नर्मदा ब्रिज भी कहा जाता है।

निर्माण

ब्रिटिश ने 7 दिसंबर 1877 को पुल का निर्माण करने के लिए काम शुरू किया था। इस पुल का निर्माण 16 मई 1881 को 45.65 लाख रुपए की लागत से किया गया था और इसे नर्मदा ब्रिज कहा जाता था।   भारी खर्च किए जाने के कारण बाद में इसे गोल्डन ब्रिज के रूप में जाना जाने लगा।  आजादी के बाद, यह राष्ट्रीय राजमार्ग का हिस्सा था। हालांकि, एक नया राष्ट्रीय राजमार्ग बनाया जाने के बाद भारी यातायात का प्रवाह प्रतिबंधित था। यह लोहा से बना है।
गोल्डन ब्रिज ने भूकंप जैसे कई बाढ़ और प्राकृतिक आपदाओं का सामना किया है, लेकिन यह 132 वर्ष तक खड़ा हुआ है और अंकलेश्वर और भरूच के लोगों को दैनिक परिवहन प्रदान करते हैं।
गोल्डन ब्रिज की लंबाई 1412 मीटर है।
गेरेथ बेल

गैरेथ फ्रैंक बेल (जन्म १६ जुलाई १९८९) एक वेल्श पेशेवर फुटबॉलर है, जो वर्तमान मे रियल मैड्रिड के लिये स्पेनिश ला लिगा मे खेल रहे है, और वेल्स की राष्ट्रीय फुटबॉल टीम में एक स्ट्राइकर के रूप मे। बेल ने अपनी फुटबॉल जीवन-यात्रा साउथहैंपटन फुटबॉल क्लब से की, साउथहैंपटन फुटबॉल क्लब वाद सन् २००७-२०१३  टोटनह्याम हट्स्पर क्लबसे खेले , उस्के वाद २०१३ मे स्पेनिश क्लब  रियल मैड्रिड गए ।

व्यक्तिगत जीवन

गेरेथ बेल का जन्म वेल्स की राजधानी कार्डिफ मे हुआ। बेल ने कार्डिफ में व्हिटच्रच हाई स्कूल से स्कूली शिक्षा की। वह एम्मा रिज़-जोन्स से विवाहित है, २१ अक्टूबर २०१२ को दम्पति को अपना पहला बच्चा एक लड़की अल्बा वायलेट हुई।
२६९५ ईसा पूर्व

२६९५ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से २६९५ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
१६७९ ईसा पूर्व

१६७९ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से १६७९ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
शुक्र पारगमन

शुक्र पारगमन (Transit of Venus), तब होता है जब शुक्र ग्रह सीधे सूर्य और पृथ्वी (या कोई अन्य ग्रह) के बीच आ जाता है। पारगमन के दरम्यान शुक्र ग्रह सूर्य के मुखाकृति पर एक तिल की भांति नजर आता है तथा आर पार खिसकता हुआ दिखाई देता है। यह सूर्य के मामूली हिस्से भर को ढंक पाता है। इस तरह के पारगमन के दौर आम तौर पर (2012 का पारगमन 6 घंटे और 40 मिनट तक चला था) घंटों में मापे गए है। पारगमन असल में चंद्रमा द्वारा किए गए किसी सूर्यग्रहण के समान है। शुक्र का व्यास चन्द्रमा का तिगुना है फिर भी छोटा दिखाई देता है और सूर्य के मुखाबिंद के आर पार बहुत धीमे चलता हुआ प्रतीत होता है क्योंकि यह पृथ्वी से अपेक्षाकृत कहीं अधिक दूर है। 
शुक्र के पारगमन दुर्लभतम् पूर्वानुमानित खगोलीय घटनाओं में से हैं। पारगमन चक्रों में पाए जाते है और सामान्यतः हर 243 वर्षों में दोहराए जाते हैं। पहले दो पारगमन आठ वर्षों के अंतराल में होते हैं, फिर करीब 105.5 वर्षीय या 121.5 वर्षीय लंबा विराम और फिर से वही आठ वर्षीय अंतराल के नए पारगमन जोड़ो का दौर शूरू होता है। इस दोहराहट के असली कारण पृथ्वी व शुक्र के कक्षीय अनुनादों में छिपे हुए हैं जो क्रमशः 8 :13 और 243 :395 है।
शुक्र का विगत पारगमन 5 व 6 जून 2012 को था, साथ ही यह 21 वीं सदी का अंतिम शुक्र पारगमन भी था, इसके पूर्व का पारगमन 8 जून 2004 को संपन्न हुआ। पारगमन की पूर्ववर्ती जोड़ी दिसंबर 1874 और दिसंबर 1882 में हुई; आगामी जोड़ी दिसंबर 2117 और दिसंबर 2125 (105 बर्ष बाद) में घटित होगी।
प्रसेनजित्

यादवकुल

1 मनु | इला | पुरुरवस् | आयु | नहुष | ययाति | यदु | क्रोष्टु | 11 वृजिनिवन्त् | स्वाहि | रुशद्गु | चित्ररथ | शशबिन्दु | 21 पृथुश्रवस् | अन्तर | सुयज्ञ | उशनस् | शिनेयु | मरुत्त | 32 कम्बलबर्हिस् | रुक्मकवच | परावृत् | ज्यामघ | विदर्भ | 41 क्रथभीम | कुन्ति | धृष्ट | निर्वृति | विदूरथ | दशार्ह | व्योमन् | जीमूत | विकृति | भीमरथ | 51 रथवर | दशरथ | एकादशरथ | शकुनि | करम्भ | देवरात | देवक्षत्र | देवन | 61 मधु | पुरुवश | पुरुद्वन्त | जन्तु | सत्वन्त् | भीम | अन्धक | कुकुर | वृष्णि | कपोतरोमन | 80 विलोमन् | नल | अभिजित् | पुनर्वसु | उग्रसेन | कंस | 94 कृष्ण | साम्ब

पौरवकुल

1 मनु | इला | पुरुरवस् | आयु | नहुष | ययाति | पूरु | जनमेजय | प्राचीन्वन्त् | प्रवीर | 11 मनस्यु | अभयद | सुधन्वन् | बहुगव | संयति | अहंयाति | रौद्राश्व | ऋचेयु | मतिनार | तंसु | 43 दुष्यन्त | भरत | भरद्वाज | वितथ | भुवमन्यु | बृहत्क्षत्र | सुहोत्र | हस्तिन् | 53 अजमीढ | नील | सुशान्ति | पुरुजानु | ऋक्ष | भृम्यश्व | मुद्गल | 61 ब्रह्मिष्ठ | वध्र्यश्व | दिवोदास | मित्रयु | मैत्रेय | सृञ्जय | च्यवन | सुदास | संवरण | सोमक | 71 कुरु | परीक्षित १ | जनमेजय | भीमसेन | विदूरथ | सार्वभौम | जयत्सेन | अराधिन | महाभौम | 81 अयुतायुस् | अक्रोधन | देवातिथि | ऋक्ष २ | भीमसेन | दिलीप | प्रतीप | शन्तनु | भीष्म | विचित्रवीर्य | धृतराष्ट्र | 94 पाण्डव | अभिमन्यु | परीक्षित | जनमेजय

अयोध्याकुल

1 मनु | इक्ष्वाकु | विकुक्षि-शशाद | कुकुत्स्थ | अनेनस् | पृथु | विष्टराश्व | आर्द्र | युवनाश्व | श्रावस्त | 11 बृहदश्व | कुवलाश्व | दृढाश्व | प्रमोद | हरयश्व | निकुम्भ | संहताश्व | अकृशाश्व | प्रसेनजित् | युवनाश्व २ | 21 मान्धातृ | पुरुकुत्स | त्रसदस्यु | सम्भूत | अनरण्य | त्रसदश्व | हरयाश्व २ | वसुमत | त्रिधनवन् | त्रय्यारुण | 32 सत्यव्रत | हरिश्चन्द्र | रोहित | हरित | विजय | रुरुक | वृक | बाहु | 41 सगर | असमञ्जस् | अंशुमन्त | दिलीप १ | भगीरथ | श्रुत | नाभाग | अम्बरीश | सिन्धुद्वीप | अयुतायुस् | 51 ऋतुपर्ण | सर्वकाम | सुदास | मित्रसह | अश्मक | मूलक | शतरथ | ऐडविड | विश्वसह १ | दिलीप २ | 61दीर्घबाहु | रघु | अज | दशरथ | 65 राम | कुश | अतिथि | निषध | नल | 71 नभस् | पुण्डरीक | क्षेमधन्वन् | देवानीक | अहीनगु | पारिपात्र | बल | उक्थ | वज्रनाभ | शङ्खन् | 81 व्युषिताश्व | विश्वसह २ | हिरण्याभ | पुष्य | ध्रुवसन्धि | सुदर्शन | अग्निवर्ण | शीघ्र | मरु | प्रसुश्रुत | 91 सुसन्धि | अमर्ष | विश्रुतवन्त् | 94 बृहद्बल | बृहत्क्षय

अन्य राजा

25 दिवोदास (काशी) | दुर्दम (हैहय) | 29 केकय (आनव) | गाधी (कान्यकुब्ज) | अर्जुन (हैहय) | विश्वामित्र (कान्यकुब्ज) | तालजङ्घ (हैहय) | प्रचेतस् (द्रुह्यु) | सुचेतस् (द्रुह्यु) | सुदेव (काशी) | 40 दिवोदास २ (काशी) | बलि (आनव)
ईशा अम्बानी

करियर

२०१४ में, येल विश्वविद्यालय से मनोविज्ञान और दक्षिण एशियाई अध्ययन में स्नातक की डिग्री प्राप्त करने के बाद, अंबानी प्रबंधन परामर्शदाता फर्म, मैकिन्से एंड कंपनी के साथ एक व्यापार विश्लेषक के रूप में काम करते थे। उस साल के बाद में उन्हें रिलायंस जियो और रिलायंस रिटेल के बोर्डों में शामिल किया गया था। दिसम्बर २०१५, में उन्होंने अपने भाइयो के साथ मिलके जिओ ४जी सेवाओ के कर्मचारी लांच का नेत्रतत्व किया राजदूत शाहरुख़ खान की मौजूदगी में। 
अप्रैल 2016 में, अंबानी ने लक्मे फैशन वीक के 2016 संस्करण में एक ऑनलाइन फैशन रिटेलर, एजेआईओ का शुभारंभ किया। वह एजीआईओ के ब्रांडिंग और प्रबंधन खंडों की देखरेख करते हैं, जो रिलायंस रिटेल की सहायक कंपनी है
स्टीव रिक्सन

एक दिवसीय अंतर्राष्ट्रीय कैरियर

ऑस्ट्रेलिया के इस दिग्गज खिलाड़ी ने अपने एक दिवसीय अंतर्राष्ट्रीय कैरियर की शुरुआत २२ फरवरी १९७८ को वेस्टइंडीज टीम के खिलाफ की थी और इन्होंने अपना अंतिम वनडे मैच २९ मार्च १९८४ को भारतीय टीम के खिलाफ खेला था। इन्होंने अपने वनडे कैरियर में कुल ४० रन बनाए थे जबकि विकेट कीपिंग करते हुए ९ कैच और २ स्टम्प किये थे।

टेस्ट कैरियर

स्टीव रिक्सन ने अपने टेस्ट क्रिकेट की शुरुआत वनडे क्रिकेट से पूर्व २ दिसम्बर १९७७ को भारतीय क्रिकेट टीम के खिलाफ की थी। इन्होंने अपने टेस्ट क्रिकेट कैरियर में कुल १३ मैच खेले थे जिसमें इन्होंने ३६४ रन बनाए थे और अपने विकेट कीपिंग करते हुए ४२ कैच और ४ स्टम्पिंग किये थे। रिक्सन ने अपना अंतिम टेस्ट क्रिकेट मैच ३० दिसम्बर १९८४ को वेस्टइंडीज क्रिकेट टीम के खिलाफ खेला था।
किसरोली गाँव, कायमगंज (फर्रुखाबाद)

भूगोल

ग्राम किसरोली ज़िला फ़र्रुखाबाद की कायमगंज तहसील के शमसाबाद विकास खंड में स्थित है। जो कि फ़र्रुखाबाद -कायमगंज रोड पर फ़र्रुखाबाद से 20 किलोमीटर व कायमगंज से 10 किलोमीटर की दूरी पर स्थित है।
१५१७ ईसा पूर्व

१५१७ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से १५१७ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
अब्दुसमेट यिगीत

अब्दुसमेट यिगीत (जन्म:1978), नॉर्वे में रहने वाले एक कुर्द लेखक है। वह उत्तरी कुर्दिस्तान प्रांत में पैदा हुए थे। उन्होनें इतिहास और दर्शन का अध्ययन किया और कुर्द महाकाव्य पर कई पुस्तकों का लेखन किया हैं। वह कुर्द कुर्मांजी बोली पर लिखते हैं। उनकी पुस्तकें कुर्द संस्कृति, इतिहास, धर्म, परंपरा और पौराणिक कथाओं के विवरण के साथ आधुनिक कुर्द साहित्य का हिस्सा है।

बाहरी लिंक

*[https://portal.dnb.de/opac.htm?method=simpleSearch&query=Abdusamet+yigit&sortOrderIndex=&cqlMode=true&hitnumber=   ड्यूश नेशनल लाइब्रेरी में अब्दुसमेट यजीत की किताबें]
विलियम एस बरोज

विलियम सेवर्ड बरोज[२] (५ फरवरि १९१४ - २ अगस्त १९९७) अमेरिका के बीट आंदोलनके प्रख्यात उपन्यासकार, कवि, आलोचक तथा शब्द-कारीगर हैं। उनको २०वीं सदी का सबसे प्रभावी पाप कलचर चिन्तक माना जाता है। उनहोने गद्य लिखने का एक नायाब तरिका आविष्कार किया था जिसे कट-अप मेथड कहा जाता है। लिखने के बाद पाण्डुलिपि कैंचि से काट कर वे फिरसे उसे उलटफेर करके सजाते थी और वहिंसे एक नया गद्य निकाल लेते थे। नये-नये मादकों का सेवन करके उसके प्रभावमें लिखने का प्रयास करते थे एवम मादक संग्रह कर्ने के लिये दक्षिण अमेरिका और अफ्रिका में जा कर बहुत दिन तक बस जाते थे।
मिसौरीके धनी परिवार में जन्मे बरोज साहित्यिक बनने कि इच्चा से १९४३ में निउ यार्क जा बसें जहां उनसे ऐलन गिंसबर्ग तथा जैक केरुयकसे परिचय हुया। फिर क्या कहना था। तिनों मिल कर जो आंदोलन शुरु किये उसे ही बीट आंदोलनके नाम से जाना जत है।
१९५१ में उनकी दुसरी पत्नीको हत्या के आरोपमें वे फंस गये थे। इस दुखद घटना से उनका लेखन मुक्त नहीं हो पाया।
पारादीप

पारादीप या पारदीप (ओडिशा: ପାରାଦୀପ) एक प्रमुख बंदरगाह शहर है जो ओडिशा, भारत के जगतसिंहपुर जिले में एक नगर पालिका है।
सिनसिनवार

सिनसिनवार जाटों का गोत्र है । इस गोत्र वाले जाटों का उद्गम भरतपुर जिले के सिनसिनी नामक गाँव से माना जाता है। भरतपुर के जाट राजा सूरजमल भी सिनसिनवार गोत्र के जाट थे। सिनसिनी गाँव का नाम सिनसिना देव के आधार पर रखा गया है। महाभारत शल्य पर्व में इसका उल्लेख है।
विश्व व्यापार वार्ता

विश्व व्यापार वार्ता अन्तरराष्ट्रीय छात्रों द्वारा संचालित व्यापार सम्मेलन है। यह सालाना Organisationsforum Wirtschaftskongress (OFW) द्वारा आयोजित किया जाता है। विश्व व्यापार वार्ता मे वर्तमान नवाचारों और सामाजिक प्रवृत्तियों का विश्लेषण किया जाता है और मौजूदा एवं नये व्यापार मॉडल पर उनके प्रभाव के बारे में चर्चा की जाती है। इसलिए यह अर्थव्यवस्था, राजनीति और विज्ञान से शीर्ष स्तर के व्यक्तियों को उत्कृष्ट छात्रों के साथ लाता है और उन्हें एक पार पीढ़ीगत और पार सांस्कृतिक बातचीत के लिए एक मंच प्रदान करता है।

मूल

सम्मेलन स्वयंसेवक छात्र पहल Organisationsforum Wirtschaftskongress (OFW) द्वारा आयोजित किया जाता है। पहली वार्ता 1987 में कोलोन विश्वविद्यालय में हुई थी। तब तक यह केवल "डेस्चर Wirtschaftskongress" नाम के एक राष्ट्रीय सम्मेलन थी।
अरविन्द अडिग

प्रारंभिक जीवन

अरविन्द के कन्नड़ माता-पिता कर्नाटक के मैंगलोर शहर से हैं। इनका जन्म 1974 में चेन्नई में हुआ और परवरिश मैंगलोर में हुई। कनड़ हाई स्कूल और सेंट एलोसियस महाविद्यालय में अपनी शिक्षा पूरी करके इन्होंने 12वीं कक्षा की परीक्षा में पूरे प्रदेश में पहला स्थान प्राप्त किया। इसके पश्चात अरविन्द सपरिवार सिडनी, ऑस्ट्रेलिया में बस गए जहाँ इन्होंने जेम्स रूस एग्रीकल्चरल हाई स्कूल में पढ़ाई की। इसके बाद इन्होंने कोलम्बिया विश्वविद्यालय, न्यू यार्क और मैग्डेलन कॉलेज, ऑक्सफर्ड से अंग्रेजी साहित्य की उच्च शिक्षा प्राप्त की।

पत्रकारिता

अरविन्द ने अपने व्यावसायिक जीवन की शुरुआत की पत्रकार के रूप में। इनके लेख अनेक प्रसिद्ध अंग्रेजी अखबारों और पत्रिकाओं में छपे हैं, जिनमें शामिल हैं, फाइनैंशियल टाइम्स, मनी और वाल स्ट्रीट जर्नल। इन्होंने टाइम पत्रिका के लिए तीन साल तक पत्रकारिता की। टाइम पत्रिका के लिए शोध करते हुए ये कानपुर आए जहाँ व्याप्त प्रदूषण पर इन्होंने रिपोर्ट लिखी जिसमें खुलासा किया गया कि कानपुर विश्व का सातवां सबसे प्रदूषित शहर है। इसके बाद अरविन्द स्वतंत्र पत्रकार बन गए और अपना पहला उपन्यास द व्हाइट टाइगर (श्वेत बाघ) लिख डाला।

पहला उपन्यास

अरविन्द ने इस उपन्यास की परिकल्पना 2005 में ही कर ली थी, जब ये बहुत समय बाद भारत वापिस लौटे तो उनके मन में जो उथल-पुथल मची उसने इन्हें उपन्यास पर काम शुरु करने को प्रेरित किया। यह उपन्यास एक आम आदमी बलराम हलवाई की कहानी है, जो रिक्शा चालक के लड़के से सफल व्यवसायी बनने तक का सफर तय करता है। परिस्थितियों के थपेड़ों से बलराम बिहार से दिल्ली आता है और ड्राइवर बन जाता है। अपने मालिक की हत्या करके वह बंगलूरु पहुंचता है जहाँ सफल व्यवसायी बन जाता है। फिर एक दिन चीनी प्रधानमंत्री के भारत आगमन की खबर सुनकर वह सात चिट्ठियों के माध्यम से अपने जीवन की कहानी उनको लिखता है। बलराम की कहानी के माध्यम से आर्थिक प्रगति की चका-चौंध में भारत का गरीब वर्ग किस तरह जी रहा है, इसका सफलतापूर्वक वर्णन किया गया है। इस उपन्यास का कथानक वर्तमान में हो रही आर्थिक उथल-पुथल की पृष्ठभूमि में और भी प्रासंगिक हो गया है।

बुकर पुरस्कार

अरविन्द को इस उपन्यास के लिए वर्ष 2008 के मैन बुकर पुरस्कार से सम्मानित किया गया है। उन्हें यह पुरस्कार भारत की एक नई तस्वीर उकेरने के लिए दिया गया जिसने निर्णायक समिति के सदस्यों के स्तब्ध भी किया और उनका मनोरंजन भी किया। साथ ही अरविन्द ने खलनायक के प्रति घृणा की अपेक्षा मिश्रित भावनाएँ जगाने का मुश्किल काम सफलतापूर्वक कर डाला है। यह पुरस्कार पाने वाले वे भारतीय मूल के पांचवें लेखक हैं (वी एस नाइपॉल, अरुंधति राय, सलमान रश्दी और किरन देसाई के पश्चात्)। साथ ही अपने पहले उपन्यास पर यह पुरस्कार पाने वले ये तीसरे लेखक हैं और सबसे कम उम्र में बुकर पाने वाले लेखकों में दूसरे हैं। इस वर्ष बुकर पुरस्कार के लिए जिन लेखकों के नाम पर विचार किया गया उनमें भारतीय मूल के एक और लेखक अमिताभ घोष शामिल थे। अरविन्द ने यह पुरस्कार दिल्ली शहर को समर्पित किया है।
गुइरिम

भूगोल

गुइरिम 15.58°N 73.80°E के निर्देशांको पर स्थित है। इसकी औसत ऊँचाई 7 मीटर है।

जनसांख्यिकी

भारत की 2001 की जनगणना के अनुसार, गुइरिम की जनसंख्या 6,371 है। कुल जनसंख्या में पुरुष 51%, और महिलाएँ 49% हैं। यहाँ की औसत साक्षरता दर 70% है जो राष्ट्रीय साक्षरता दर 59.5% से अधिक है जिसमें से पुरुष साक्षरता दर 75% और महिला साक्षरता दर 65% है। 12% लोग 0-6 वर्ष आयुवर्ग के हैं।
लक्ष्मी कुमारी चूड़ावत

लक्ष्मी कुमारी चूड़ावत (२४ जून १९१६ – २४ मई २०१४) भारतीय लेखिका और राजस्थान से राजनीतिज्ञ थीं।

व्यक्तिगत जीवन

उनका जन्म २४ जून १९१६ को मेवाड़ में हुआ। वे राजस्थान में मेवाड़ राजघराने की एक बड़ी रियासत देवगढ़ के रावत विजयसिंह की पुत्री थीं। उनका विवाह १९३४ में रावतसर के रावत तेज सिंह से हुआ। २४ मई २०१४ को उनका निधन हो गया। उन्होंने राजस्थानी भाषा की मान्यता दिलाने के भरसक प्रयास किये।

राजनीतिक जीवन

वे भारतीय राष्ट्रीय कांग्रेस की सदस्या थीं और उन्होने देवगढ़ विधान सभा का १९६२ से १९७१ तक प्रतिनिधित्व किया। वे १९७२ से १९७८ तक राज्यसभा की सदस्या रहीं। वे राजस्थान प्रदेश कांग्रेस समिति की अध्यक्ष भी रहीं।

पुरस्कार

राजस्थानी साहित्य में उनके योगदान के लिए १९८४ में उन्हें पद्मश्री पुरस्कार से पुरस्कृत किया गया। इसी तरह उन्हें साहित्य महमहोपाध्याय, राजस्थान रत्न टेसिटरी गोल्ड अवार्ड, महाराना कुम्भा पुरस्कार, सोवियत लैण्ड नेहरू अवार्ड आदि से भी पुरस्कृत किया गया।

पुस्तकें

उन्होंने राजस्थानी और हिन्दी में अनेक पुस्तकों की रचना की। राजस्थानी में उनकी प्रमुख पुस्तकें मुमल, देवनारायण बगड़ावत महागाथा, राजस्थान के रीति-रिवाज, अंतरध्वनि, लेनिन री जीवनी, हिंदुकुश के उस पार हैं।
शहनाज़ हुसैन

शहनाज हुसैन शहनाज हर्बल्स इकाई की सीईओ हैं। वह एक प्रमुख भारतीय महिला उद्यमी है जिन्हें अपने हर्बल सौंदर्य प्रसाधनों के लिए जाना जाता है जिनमें त्वचा की देखभाल के उत्पाद सबसे प्रमुख हैं। २००६ में उन्हें पद्मश्री से सम्मानित किया गया था जोकि भारत सरकार द्वारा दिया जाने वाला एक नागरिक पुरस्कार है। वर्ष १९९६ में उन्हें सफलता पत्रिका "विश्व की सबसे महान महिला उद्यमी" का पुरस्कार मिला था।
शहनाज हुसैन स्वर्गीय न्यायमूर्ति नसीरुल्लाह बेग की बेटी हैं जोकि इलाहाबाद उच्च न्यायालय के भूतपूर्व मुख्य न्यायधीश थे। उनके दादा, न्यायधीश समीउल्लाह बेग, संयुक्त प्रांत के एक प्रमुख मुस्लिम राजनीतिज्ञ थे, जिन्होंने बाद में हैदराबाद उच्च न्यायालय में मुख्य न्यायाधीश के रूप में अपनी सेवाएं प्रदान की। उनके चाचा, मिर्जा हमीदुल्लाह बेग, भारत के पूर्व मुख्य न्यायाधीश थे, जिन्होंने न्यायमूर्ति एच आर खन्ना को पद पर विवादास्पद रूप से दबा दिया। उनकी शिक्षा ला मार्टीर्नियर,लखनऊ से हुई थी।
हाल ही में हार्वर्ड बिजनेस स्कूल की उभरते बाजारों की परियोजना के लिए दिए गये अपने साक्षात्कार में हुसैन ने अपने व्यापार की उत्पत्ति, बढ़ोतरी और विकास के बारे में बताया, कि कैसे सौंदर्य के प्रति उनके नवीन दृष्टिकोण ने उनके उत्पादों को वैश्विक सफलता दिलवाई है।
सुरेन्द्र गंभीर

डॉ॰ सुरेंद्र गंभीर हिंदी के समाज-भाषा वैज्ञानिक पक्ष के और प्रामाणिक शोध के लिए जाने जाते हैं। उन्होंने गयाना, त्रिनिदाद, सूरीनाम, मॉरीशस, फ़िजी और अमरीका के प्रवासी भारतीयों की भाषाओं से संबंधित भाषा-विकास और भाषा-ह्रास के विभिन्न पक्षों पर महत्वपूर्ण काम किया है।

कार्यक्षेत्र

वे लंबे समय से भारतीय भाषाओं के अध्ययन-अध्यापन, भाषा की शिक्षा और और भाषा में प्रवीणता जैसे विषयों पर काम करते रहे हैं। इस विषय में उनकी छह पुस्तकें और सौ से भी अधिक शोध पत्र विश्व की प्रतिष्ठित पत्रिकाओं और विश्व कोशों में प्रकाशित हो चुके हैं। पेंसिलवानिया विश्वविद्यालय, कौर्नेल विश्वविद्यालय और विस्कांसिन विश्वविद्यालय में अध्ययन-अध्यापन के साथ-साथ डॉ॰ गंभीर अमरीकन इंस्टीट्यूट ऑफ़ इंडियन स्टडीज़ के भाषा-विभाग के दीर्घ काल तक अध्यक्ष रहे हैं। सेवानिवृत्त होने के बाद डॉ॰ गंभीर संप्रति अमरीका में युवा हिंदी संस्था के अध्यक्ष, तथा हैरिटेज लैंग्वेज के हिंदी व उर्दू के प्रतिनिधि हैं।
एक्स-57

परिचय

नेशनल एरोनॉटिक्स ऐंड स्पेस एडमिनिस्ट्रेशन (नासा) ने 17 जून, 2016 को एक्स-57 हाइब्रिड इलेक्ट्रिक रिसर्च विमान लॉन्च किया। इस विमान को ‘मैक्सवेल’ उपनाम दिया गया है।
इस विमान में प्रोपेलर के तौर पर 14 इलेक्ट्रिक मोटर लगी हैं तथा इसके पंख भी विशेष रूप से तैयार किये गये हैं। नासा इस विमान को नवीन प्रोपलज़न तकनीक के लिए प्रयोग करेगा।

टिप्पणी

नासा के इस प्रयोग से एक्स-57 से विमानन क्षेत्र में एक नए युग की शुरुआत हो सकती है।
वर्ष 1947 में एक्स सीरीज़ का पहला विमान एक्स-1 लाया गया जो ध्वनि की गति से तेज़ था. इसके बाद एक्स-1 परियोजना से अमेरिका की सैन्य जरूरतों, औद्योगिक क्षमताओं और अनुसंधान सुविधाओं तथा युद्ध के उपरांत आवश्यकताओं की पूर्ति हेतु सहायता प्राप्त हुई।
एमानिटा

एमानिटा कवकों (फफूंद) के एक वंश का नाम है, जिसमें 600 प्रकार की प्रजातियाँ पाई जाती है। इसमें से बहुत से कवक विषैले होते हैं और पूरी दुनिया में पाये जाते हैं। इसमें कुछ खाने योग्य प्रजातियों में शामिल है। कवक से होने वाले मौतों में लगभग 95% मौत इसके प्रजाति के कारण होते हैं।
बिजबिहारा

इतिहास

बिजबिहारा का उल्लेख कल्हण की राजतरंगिणी में मिलता है, जिसमें यहाँ के चक्रधर और विज्येश्वर मंदिरों की प्रसिद्धी का वर्णन है। शहर का नाम विजयेश्वर से उत्पन्न विजब्रोर या वेजिब्योउर हुआ, जो परिवर्तित होकर बिजबिहारा बना।
बालावाली

रेलवे पुल

बालावाली के निकट गंगा नदी पर लोहे का कैंचीनुमा पुल 1888 ब्रिटिश काल में 27 लाख 94 हजार रुपये की लागत से बनाया गया था। यह लौह रेल पुल रेल यातायात संचालित करने के लिए प्रयोग किया जाता था, पुल के अधिक पुराना हो जाने के कारण वर्ष 2001 में रेलवे ने इस पुल से रेलों का संचालन बंद कर दिया। रेलों के संचालन के लिए एक नया डबल रेल पुल (840 मीटर लम्बाई) पुराने लोहे के पुल के निकट ही उत्तर दिशा की ओर रेलवे द्वारा बना दिया गया। अब ट्रेनें नए पुल से चल रही हैं। लगभग 130 वर्षीय रेलवे पुल को वर्ष 2016 से सड़क यातायात के लिए खोल दिया गया। यह रेलवे पुल उत्तर प्रदेश और उत्तराखंड सीमा का एक भूमि चिह्न भी है, जोकि दोनों राज्यों को आपस में जोड़ता है। सड़क परिवहन के लिए पुराने रेलवे पुल का उपयोग किया जाने लगा है तथापि सड़क परिवहन के लिए एक अन्य नया पुल इस पुराने पुल के दक्षिण में निर्माणधीन है जिसकी वर्ष 2020 तक चालू होने की सम्भावना है। कैंचीनुमा लोहे के पुल के बारे में कहा जाता है कि यह गंगा नदी पर बनाया हुआ पहला रेल पुल है।